Diari Oficial de la Generalitat Valenciana


Sumari del DOGV 9897, del 19-07-2024 (2024/7024)

RESOLUCIÓ de 26 de juny de 2024, de la secretària autonòmica de Cultura i Esport, per la qual es regula i es concedix una subvenció directa al Col·legi Oficial de Llicenciats en Educació Física i en Ciències de l'Activitat Física i l'Esport de la Comunitat Valenciana, per a col·laborar en la implantació del programa de prescripció d'activitat i exercici físic «En moviment» i en el desenvolupament de la llei de professions de l'esport.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9897

Data del DOGV
:   19-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/7024

CVE
:   TGJS-Y-8997-7033

Data del document
:   26-06-2024

Organisme emissor
:   Vicepresidència Primera i Conselleria de Cultura i Esport

Tipus de document
:   Resolució

Descriptors 

:   * ajuda pública
    * esport

La Llei 8/2023, de 27 de desembre, de pressupostos de la Generalitat per a l'exercici 2024, preveu amb càrrec al programa 457A00, Foment de l'activitat esportiva, secció G0118, servei 02, centre gestor 03 i capítol IV, la línia de subvenció S1432, amb la denominació «Col·laboració COLEF-CV», amb una dotació total de 30.000 euros, de regulació nominativa i concessió directa a favor Col·legi Oficial de Llicenciats en Educació Física i en Ciències de l'Activitat Física i l'Esport de la Comunitat Valenciana, i que té com a descripció i finalitat col·laborar en les activitats del COLEF-CV, especialment les relacionades amb el seguiment, digitalització i implantació del programa de prescripció d'activitat i exercici físic «En moviment», i en el desenvolupament de la Llei de professions de l'esport.

Esta línia de subvenció està inclosa en el Pla estratègic de subvencions de la Vicepresidència Primera i Conselleria de Cultura i Esport, per al període 2024-2026, aprovat per la Resolució de 12 de febrer de 2024. La finalitat de la subvenció implica el compliment dels compromisos de caràcter social establits en el Decret 11/2022, del Consell, i el seu seguiment mitjançant el Pla de control establit.

L'article 22 de la Llei 38/2003, de 17 de novembre, general de subvencions, establix, en l'apartat 2.a, la possibilitat de concedir de manera directa les subvencions previstes nominativament en els pressupostos generals de l'Estat, de les comunitats autònomes o de les entitats locals, en els termes recollits en els convenis i en la normativa reguladora d'estes subvencions.

D'altra banda, l'article 168 de la llei 1/2015, de 6 de febrer, de la generalitat, d'hisenda pública, del sector públic instrumental i de subvencions, en la redacció feta pel Decret llei 6/2021, d'1 d'abril, del consell, de mesures urgents en matèria economicoadministrativa per a l'execució d'actuacions finançades per instruments europeus per a la recuperació de la crisi conseqüència de la covid-19, establix que podran concedir-se de manera directa, mitjançant la resolució, les subvencions previstes nominativament en la llei de pressupostos de la generalitat, i s'entenen com a tals aquelles l'objecte, dotació pressupostària i destinatari de les quals figuren inequívocament en els seus annexos.

En este sentit, la lletra d de l'apartat 4, de l'article 160, de la Llei 1/2015, disposa que les persones titulars de les conselleries seran les competents per a la concessió de les subvencions nominatives, i l'apartat 5 de l'esmentat article preveu que l'exercici d'esta competència podrà ser delegada.

D'esta manera, mitjançant la Resolució de 13 d'abril de 2022, del conseller d'Educació, Cultura i Esport, sobre delegació de competències en determinats òrgans, es delega en la persona titular de la Secretaria Autonòmica de Cultura i Esport la competència per a concedir les subvencions de manera directa, que corresponguen al seu àmbit competencial, a les quals fan referència els articles 22.2 i 28 de la Llei 38/2003, de 17 de novembre, general de subvencions i l'article 168 de la Llei 1/2015, de 6 de febrer, de la Generalitat, del sector públic instrumental i de subvencions.

La Llei 2/2011, de 22 de març, de la Generalitat, de l'esport i l'activitat física de la Comunitat Valenciana, establix, en l'apartat 3 de l'article 2, com a principi rector de l'Administració pública, «la consideració de l'esport i de l'activitat física com a activitats socials d'interés públic que milloren la salut i augmenten la qualitat de vida i el benestar», i l'apartat 6, «el reconeixement de la pràctica esportiva com a factor essencial per a l'atenció de la salut, per a l'augment de la qualitat de vida i del benestar social, per al desenvolupament integral de la persona i per al rendiment de beneficis de salut en totes les edats mitjançant les activitats físiques oportunes», i, en l'apartat 10, «l'optimització i complementarietat dels recursos públics i privats, amb especial atenció a la coordinació de les actuacions de les diferents administracions i entitats vinculades a l'esport».

Entre les línies generals d'actuació de la Generalitat que s'establixen en l'article 3 de la Llei 2/2011, estan la de «promocionar l'esport per a tots i diversificar les accions i programes esportius promoguts per les administracions públiques en consideració a tots els sectors i àmbits socials, creant hàbits de vida saludable i millorant la qualitat de vida, el benestar i les relacions socials i familiars», i «liderar la política esportiva de les administracions públiques, basada en models de qualitat i excel·lència i que supose un estímul per a la participació d'institucions i entitats amb competències en la matèria, així com de la iniciativa privada», i «promoure la qualificació i regulació professional en l'esport i l'activitat física amb l'establiment les condicions adequades que afavorisquen l'actualització i formació permanent».

La Llei 2/2022, de 22 de juliol, de la Generalitat, d'ordenació de l'exercici de les professions de l'esport i l'activitat física a la Comunitat Valenciana, regula els aspectes essencials d'estes professions i establix el seu desenvolupament reglamentari. L'efectiva aplicació d'esta llei depèn de la implicació i compromís del sector en el seu compliment, i va més enllà de les meres funcions de l'execució de les potestats reservades a l'administració, i implica la necessària col·laboració d'altres entitats del sector esportiu que divulguen en tot l'ecosistema esportiu de la Comunitat Valenciana, els continguts i implicacions d'esta.

El Pla autonòmic de prescripció d'activitat i exercici físic orientat a la salut denominat «En moviment» aprovat per la Resolució de 25 de maig de 2023, conjunta de la secretària autonòmica de Salut Pública i del Sistema Sanitari Públic i del secretari autonòmic de Cultura i Esport, establix la implicació dels col·legis professionals dels col·lectius que han de fer possible el seu desplegament, per a contribuir a la seua difusió, implantació, seguiment i millora, i definix per al Col·legi Oficial de Llicenciats en Educació Física i en Ciències de l'Activitat Física i de l'Esport – COLEF-CV, la seua col·laboració amb la conselleria competent en matèria d'esport en les seues funcions i concretament en: l'elaboració de la Guia de creació i desenvolupament d'unitats d'activitat i exercici físic – UAEF en l'àmbit local; el disseny i el desenvolupament de les eines digitals necessàries per a la gestió i l'execució del programa i el seguiment de les persones usuàries per part de la UAEF; l'elaboració dels continguts i el disseny de la formació específica dels professionals de l'esport i de l'activitat física; proporcionar informació i contribuir a la difusió del programa mitjançant la participació en jornades de difusió i de coneixement de bones pràctiques d'experiències pilot, entre altres; i prestar a les entitats locals interessades l'assessorament necessari per a la posada en marxa del programa i el seu desplegament.

El Col·legi Oficial de Llicenciats en Educació Física i en Ciències de l'Activitat Física i l'Esport de la Comunitat Valenciana és una corporació de dret públic, aprovada la seua constitució pel Decret 190/1990, de 26 de novembre, del Consell de la Generalitat Valenciana, que té com a finalitats essencials: a) L'ordenació de l'exercici de la professió en l'àmbit de la seua competència, en benefici tant de la societat a la qual servixen com dels interessos generals que els són propis, b) Vigilar l'exercici de la professió, i facilitar el coneixement i compliment de tot tipus de disposicions legals que l'afecten i fer complir l'ètica professional i les normes deontològiques que li són pròpies, c) Vetlar per l'adequat nivell de les prestacions professionals, d) Promoure la formació i el perfeccionament permanent dels seus col·legiats, e) La defensa dels drets i interessos professionals dels col·legiats, f) La representació exclusiva de l'exercici de la professió en l'àmbit de la seua competència, g) L'aplicació del règim disciplinari en garantia de la societat i el compliment de la funció social de promoció, ensenyament i desenvolupament de l'educació i cultura física en la seua més àmplia concepció. Tot això, sense perjuí de la competència de les administracions públiques per raó de la relació funcionarial.

Per al compliment de les seues finalitats essencials, són funcions pròpies del Col·legi Oficial de Llicenciats en Educació Física i en Ciències de l'Activitat Física i l'Esport, entre altres: organitzar cursos de formació i perfeccionament; participar en els òrgans consultius de l'Administració en la matèria de la seua competència, quan aquella ho requerisca o resulte de les disposicions aplicables; exercir les funcions que els siguen encomanades per les administracions valencianes i col·laborar amb estes mitjançant la redacció d'estudis, emissió d'informes, elaboració d'estadístiques i altres activitats relacionades amb les seues finalitats; i organitzar i prestar els serveis i activitats d'assessorament científic, jurídic, administratiu, laboral i fiscal o de qualsevol altra naturalesa que calga per a la millor orientació i defensa dels col·legiats en l'exercici professional.

S'ha aplicat el que es disposa en el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques. La subvenció que es concedix en la present resolució no necessita la notificació abans esmentada, per no posseir els requisits de l'article 107 del Tractat de funcionament de la Unió Europea; en concret, per no suposar avantatge econòmic, ja que l'entitat a la qual va dirigida la subvenció no exercix activitat econòmica que puga oferir béns o serveis en el mercat, o, si és el cas, haurà de realitzar una separació comptable entre les activitats subvencionades i les activitats econòmiques que puguen dur a terme, per la qual cosa no hi ha possibilitat de falsejament de la competència.

Per tot el que s'ha exposat, atés que s'han seguit els tràmits que es recullen en l'article 168.1.A de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, d'acord amb el que s'establix en la Llei 8/2023, de 27 de desembre, de pressupostos de la Generalitat per a 2024, en virtut de les competències atribuïdes a la Vicepresidència Primera i Conselleria de Cultura i Esport en el Decret 10/2023, de 19 de juliol, del president de la Generalitat, de la delegació continguda en el punt resolutiu primer, apartat 2, de la Resolució de 13 d'abril de 2022, del conseller d'Educació, Cultura i Esport, sobre delegació de competències en determinats òrgans, i d'acord amb la proposta del director general d'Esport i de conformitat amb esta,

RESOLC

*Primer. Objecte*

La present resolució té per objecte regular la concessió directa de la subvenció per a col·laborar en les activitats del COLEF-CV, especialment les relacionades amb el seguiment, digitalització i implantació del programa de prescripció d'activitat i exercici físic «En moviment» i en el desenvolupament de la Llei de professions de l'esport, destinada al Col·legi Oficial de Llicenciats en Educació Física i en Ciències de l'Activitat Física i l'Esport de la Comunitat Valenciana, prevista en la Llei 8/2023, de 27 de desembre, de pressupostos de la Generalitat per a l'exercici 2024.

*Segon. Raons d'interés públic que concorren en la seua concessió*

La possibilitat de concedir una subvenció de caràcter nominatiu al Col·legi Oficial de Llicenciats en Educació Física i en Ciències de l'Activitat Física i l'Esport de la Comunitat Valenciana està prevista en l'article 22.2.a de la Llei 38/2003, de 17 de novembre, general de subvencions, i en l'article 168.1.A de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i així està prevista de manera expressa en el pressupost de la Generalitat per a 2024, en el programa 457A00, Foment de l'activitat esportiva, secció G0118, servei 02, centre gestor 03 i capítol IV, línia de subvenció S1432, amb la denominació Col·laboració COLEF-CV, amb una dotació total de 30.000 euros, de regulació nominativa i concessió directa a favor Col·legi Oficial de Llicenciats en Educació Física i en Ciències de l'Activitat Física i l'Esport de la Comunitat Valenciana i que té com a descripció i finalitat col·laborar en les activitats del COLEF-CV, especialment les relacionades amb el seguiment, digitalització i implantació del programa de prescripció d'activitat i exercici físic «En moviment», i en el desenvolupament de la Llei de professions de l'esport.

La subvenció regulada en esta resolució té caràcter singular, derivat del caràcter excepcional i únic de l'entitat beneficiària com a corporació de dret públic i considerant la finalitat de la Generalitat de col·laborar en la implantació del programa de prescripció d'activitat i exercici físic «En moviment» i el desenvolupament de la Llei de professions de l'esport, segons les determinacions expressament previstes per la Llei 8/2023, de 27 de desembre, de pressupostos de la Generalitat per a l'exercici 2024. I justifiquen la seua concessió directa també els articles 3.2, 3.3, 3.22 i 8.2.c de la Llei 2/2011, de l'esport i l'activitat física de la Comunitat Valenciana.

*Tercer. Entitat beneficiària*

El Col·legi Oficial de Llicenciats en Educació Física i en Ciències de l'Activitat Física i l'Esport de la Comunitat Valenciana (COLEF-CV), corporació de dret públic, aprovada la seua constitució pel Decret 190/1990, de 26 de novembre, del Consell de la Generalitat Valenciana.

*Quart. Activitat subvencionada*

L'import de l'ajuda estarà destinat a sufragar les despeses ocasionades en la col·laboració en les activitats del COLEF-CV, especialment les relacionades amb el seguiment, digitalització i implantació del programa de prescripció d'activitat i exercici físic «En moviment» i en el desenvolupament de la Llei de professions de l'esport, i concretament les activitats següents de col·laboració amb la direcció general d'Esport:

– Actualització de la Guia de creació i desenvolupament d'unitats d'activitat i exercici físic – UAEF en l'àmbit local.

– Desenvolupament i implantació de les eines digitals necessàries per a la gestió i l'execució del programa «En moviment» i el seguiment de les persones usuàries per part de la UAEF.

– Proporcionar informació i contribuir a la difusió del programa «En moviment» mitjançant la participació en jornades de difusió i de coneixement de bones pràctiques i material informatiu.

– Prestar a les entitats locals interessades l'assessorament necessari per a la posada en marxa del programa «En moviment» i el seu desplegament, en coordinació amb la Federació Valenciana de Municipis i Províncies.

– Elaboració dels continguts de la formació específica dels professionals de l'esport i de l'activitat física en matèria de prescripció d'activitat i exercici físic i en matèria d'inspecció, en coordinació amb l'Escola de l'Esport i amb la Inspecció Esportiva.

– Redacció d'informes i propostes de desenvolupament de la Llei 2/2022, de 22 de juliol, de la Generalitat, d'ordenació de l'exercici de les professions de l'esport i l'activitat física.

– Col·laborar en el desenvolupament i implantació de la Inspecció Esportiva a la Comunitat Valenciana mitjançant la realització d'informes, jornades i xarrades.

– Difusió de bones pràctiques i prestar a les entitats esportives, municipis i professionals i empreses del sector de l'esport l'assessorament necessari per a la divulgació i compliment de la Llei 2/2022, de 22 de juliol, de la Generalitat, d'ordenació de l'exercici de les professions de l'esport i l'activitat física.

*Quint. Despeses subvencionables*

Es consideren despeses subvencionables aquelles que de manera indubtable responguen a la naturalesa de l'activitat subvencionada, resulten necessàries i es realitzen en el termini establit i, en particular, a l'efecte del que es disposa en les presents bases, i concretament els següents conceptes que estiguen íntimament vinculats amb l'objecte de la subvenció: personal tècnic, ponents i professorat, cartelleria i publicitat, aplicació informàtica, gestió web, material d'oficina, serveis audiovisuals, material didàctic, lloguer de sales per a jornades, cursos, xarrades, així com altres derivats de la gestió de les activitats com a secretaria i administració.

No es consideraran despeses subvencionables:

– Material esportiu immobilitzat inventariable.

– Equips informàtics i altres béns inventariables: ordinadors, impressores, fotocopiadores, tauletes, material d'emmagatzematge de dades, pissarres digitals i projectors i equipament audiovisual.

– Altres despeses d'inversió (com l'adquisició de mobiliari o telefonia mòbil, reparacions de manteniment que incrementen el valor de la inversió, etc.)

– Adquisició de béns destinats a la venda.

– Els interessos deutors dels comptes bancaris.

– Interessos, recàrrecs i sancions administratives i penals.

– Despeses de procediments judicials.

– Despeses ocasionades per menjars de treball, excepte aquells menjars l'objecte dels quals siga la realització d'una activitat esportiva directa.

– Despeses sumptuàries (tabac, regals, begudes alcohòliques, menjars o estades en establiments considerats de luxe, etc.) no imprescindibles per a les finalitats de l'activitat esportiva.

D'acord amb el que es disposa en l'article 31 de la Llei 38/2003, de 17 de novembre, general de subvencions, el cost d'adquisició de les despeses subvencionables haurà d'estar d'acord amb el valor de mercat.

Si és el cas, l'òrgan gestor podrà fer la comprovació del valor del mercat amb els mitjans indicats en l'article 170 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.

*Sext. Quantia*

Concedir una subvenció nominativa al Col·legi Oficial de Llicenciats en Educació Física i en Ciències de l'Activitat Física i l'Esport de la Comunitat Valenciana, així com autoritzar i disposar els fons a favor d'este, por un import màxim de 30.000 €, i que es tramite la documentació comptable corresponent, amb càrrec a l'aplicació pressupostària N60755733, programa 457A00, capítol IV, línia S1432, dels pressupostos de la Generalitat per a 2024.

*Sèptim. Procediment*

L'entitat beneficiària haurà de manifestar, en el termini de deu dies hàbils a partir de la notificació d'esta resolució, la seua conformitat amb la concessió de la subvenció i amb les presents bases reguladores, d'acord amb el model que s'inclou com a annex I de la present resolució.

El model de conformitat, degudament emplenat i signat, haurà de presentar-se telemàticament en el portal de la Generalitat, Vicepresidència Primera i Conselleria de Cultura i Esport, dins de l'apartat «Aportació telemàtica de documentació per a un expedient que depenga del Servei de Promoció de l'Esport i Activitat Física de la Direcció General d'Esport» en l'enllaç següent [https://www.gva.es/va/inicio/procedimientos?id\_proc=19748](https://www.gva.es/va/inicio/procedimientos?id_proc=19338 ) o en qualsevol dels llocs previstos en l'article 16.4 de la Llei 39/2015, d'1 d'octubre, de procediment administratiu comú de les administracions públiques.

Juntament amb la conformitat a la subvenció, s'indicaran les dades de domiciliació bancària, en el cas de voler modificar el compte de cobrament de la subvenció es realitzarà a través de l'enllaç [https://sede.gva.es/va/inicio/procedimientos?id\_proc=22392,](https://sede.gva.es/va/inicio/procedimientos?id_proc=22233, ) i s'haurà de presentar el justificant de registre d'entrada. No serà necessari si el compte en qüestió ja està donat d'alta en la Generalitat per haver-se presentat en una altra convocatòria.

D'acord amb el que es disposa en l'article 68 de la Llei 39/2015, d'1 d'octubre, del procediment administratiu comú de les administracions públiques, si el document de conformitat s'ha emplenat de manera incompleta o no s'han aportat els requisits i documents que s'indiquen en esta base, la persona interessada serà requerida perquè, en un termini de deu dies hàbils, esmene la falta o adjunte els documents preceptius, amb la indicació que, si no ho fa, es considerarà que ha desistit d'esta, amb resolució prèvia d'arxivament de l'expedient, que haurà de ser dictada en els termes que preveu l'article 21 de l'esmentada llei, de manera que quedarà sense efecte la concessió de la subvenció, i perdrà, per tant, el dret a la percepció.

Esta Resolució de concessió, que té el caràcter de bases reguladores segons l'article 168.1.A) Llei 1/2015, es publicarà en el *Diari Oficial de la Generalitat Valenciana*.

*Octau. Òrgan gestor*

Correspon la tramitació i la gestió de la subvenció a la Direcció General d'Esport.

*Nové. Obligació de l'entitat beneficiària*

El Col·legi Oficial de Llicenciats en Educació Física i en Ciències de l'Activitat Física i l'Esport de la Comunitat Valenciana quedarà obligat a:

– Realitzar l'activitat per a la qual es concedix la subvenció, que serà responsabilitat exclusiva de l'entitat. Així mateix, hauran d'aportar, i seran a càrrec seu, els mitjans humans i materials que fan falta per al seu adequat desenvolupament, fins i tot les obligacions fiscals i de la Seguretat Social que se'n deriven.

– Fer constar en el web del Col·legi Oficial de Llicenciats en Educació Física i en Ciències de l'Activitat Física i l'Esport la subvenció concedida per mitjà d'esta resolució, i indicar, almenys, l'entitat que la concedix, l'import rebut i l'actuació subvencionada.

– Notificar a la Direcció General d'Esport qualsevol proposta de canvi o modificació del programa i pressupost presentat en el moment en què es produïsca.

– Sotmetre's a la normativa sobre supervisió, seguiment i control de subvencions, així com facilitar tota la informació requerida per l'òrgan gestor de la subvenció.

– Comunicar a la Direcció General d'Esport de la Vicepresidència Primera i Conselleria de Cultura i Esport la concessió d'altres subvencions, ajudes, ingressos o recursos procedents de qualssevol administracions o ens públics o privats i concedits per a la mateixa finalitat prevista en la present resolució. Esta comunicació haurà d'efectuar-se tan prompte com es conega, i, en tot cas, amb anterioritat a la justificació de l'aplicació donada als fons percebuts. En cas que l'entitat beneficiària de l'ajuda realitze activitats econòmiques, ha de realitzar una adequada separació comptable entre estes activitats subvencionades i les activitats econòmiques que puguen dur a terme, de manera que no es produïsca un finançament públic indirecte d'estes activitats econòmiques.

– Complir, com a beneficiari de la subvenció instrumentada a través d'esta resolució, la resta de les obligacions establides en els articles 13 i 14 de la Llei 38/2003, de 17 de novembre, general de subvencions, i en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, per al pagament d'ajudes i subvencions públiques i la resta de legislació concordant.

– Proporcionar informació per escrit a la Direcció General d'Esport sobre el desenvolupament de les activitats previstes i una memòria final que incloga totes les activitats realitzades, una avaluació i un resum de caràcter econòmic que reflectisca el cost final.

– Conservar i custodiar proves acreditatives de l'efectiva realització de les activitats objecte d'esta subvenció, com ara vídeos, fotografies o altres mitjans de prova en format electrònic, així com llistes de participants i publicitat en el seu web o en mitjans de comunicació, que haurà de posar a la disposició de la Direcció General d'Esport, en cas de ser requerides.

– Fer constar que en tota la informació o publicitat que s'efectue de l'activitat o objecte de la subvenció s'utilitzarà un llenguatge no sexista.

– Evitar imatges discriminatòries de la dignitat i integritat de les persones, en particular de les dones, en tots els materials, imatges i documentació i fomentar valors d'igualtat, pluralitat de rols i corresponsabilitat entre dones i homes.

– Incorporar la perspectiva de gènere en totes les memòries justificatives d'actuacions i informe d'avaluació de resultats.

– L'execució de l'activitat subvencionada no haurà de vulnerar en cap cas el principi de no discriminació per raó de sexe, raça, origen ètnic, religió, conviccions, minusvalideses, edat o orientació sexual, i hauran de facilitar, o almenys no impedir, l'accessibilitat per a les persones discapacitades.

*Deu. Transparència, subministrament d'informació i dades obertes*

En compliment de la Llei 19/2013, de 9 de desembre, de transparència, accés a la informació pública i bon govern, la Llei 1/2022, de 13 d'abril, de transparència i bon govern de la Comunitat Valenciana i de l'article 18 de la Llei general de subvencions, els subjectes beneficiaris de la subvenció hauran de complir les obligacions de transparència següents:

1. Les entitats privades hauran de complir les obligacions de publicitat activa recollides en el capítol II, del títol I, de la Llei 19/2013, de 9 de desembre, quan:

a) Perceben durant el període d'un any ajudes o subvencions públiques en una quantia superior a 100.000 euros.

b) Perceben durant el període d'un any natural ajudes o subvencions de les entitats públiques de la Comunitat Valenciana recollides en l'article 3 de la Llei 1/2022 en una quantia superior a 50.000 euros.

c) Les ajudes o subvencions percebudes representen almenys el 40 % del total dels seus ingressos anuals, sempre que arriben com a mínim a la quantitat de 5.000 euros.

En particular, hauran de publicar en els termes previstos en els principis generals de l'article 5 de la Llei 19/2013 la informació institucional i organitzativa de l'article 6 i l'econòmica i pressupostària de l'article 8 d'esta. Esta publicació es realitzarà a través de la pàgina web de l'entitat, o bé a través de la plataforma TEP – Transparència Entitats Privades, de GVA Oberta, a la qual es pot accedir en gvaoberta.gva.es/tep.

Esta informació s'haurà de publicar a partir de l'any següent a aquell en el qual s'hagen superat els llindars establits, i haurà de mantindre's publicada durant almenys quatre anys naturals.

2. Sense perjuí de les obligacions previstes en l'apartat anterior, totes les entitats o persones beneficiàries de subvencions hauran de donar l'adequada publicitat del caràcter públic del finançament de programes, activitats, inversions o actuacions de qualsevol classe que siguen objecte de subvenció, incloent-hi el logotip de la Generalitat Valenciana en mitjans de difusió com, per exemple, cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.

3. Les entitats o persones beneficiàries de subvencions estan obligades a subministrar a l'entitat condecent, amb requeriment previ, tota la informació que siga necessària per al compliment per esta de les obligacions previstes en la llei de transparència, en el termini de 15 dies hàbils des del requeriment. Una vegada transcorregut el termini conferit en el requeriment sense que este haguera sigut atés, l'òrgan que ha realitzat el requeriment podrà acordar, amb advertiment i audiència a l'interessat previ, la imposició de multes coercitives en els termes previstos en l'article 5 de la Llei 1/2022.

4. Els nous conjunts de dades que es generen per la formalització i el desenvolupament de les subvencions atorgades per l'Administració de la Generalitat s'han de disposar, sempre que siga possible, com a conjunt de dades obertes.

*Onze. Règim i termini de justificació de les subvencions*

L'entitat beneficiària haurà de presentar, davant de l'òrgan gestor, l'adequada justificació de la subvenció, de la realització de l'activitat, del compliment de les condicions imposades i de la consecució dels objectius previstos en l'acte de concessió de la subvenció. El termini màxim per a la presentació de la justificació finalitzarà el 31 d'octubre de 2024.

En concret, l'entitat beneficiària haurà de presentar un compte justificatiu de la despesa realitzada, que es compondrà dels documents següents:

– Una memòria d'actuació justificativa del compliment de les condicions imposades en la concessió de la subvenció, amb indicació de les activitats realitzades i dels resultats obtinguts: memòria final que incloga les activitats realitzades, una avaluació i un resum de caràcter econòmic que reflectisca el cost final. Les dades estaran desglossades per sexe del nombre de persones usuàries o beneficiàries de l'activitat subvencionada.

– Una memòria econòmica justificativa del cost de les activitats realitzades, que contindrà:

1r. Una relació classificada i numerada de les despeses de l'activitat, amb identificació de la persona o entitat creditora i del document, concepte de la despesa, el seu import, la data d'emissió i la data de pagament, relació de la despesa amb l'activitat subvencionada, percentatge d'imputació de cada factura a la subvenció concedida, i import imputat.

2n. Les factures o els documents de valor probatori equivalent en el tràfic jurídic mercantil o amb eficàcia administrativa i la documentació acreditativa del pagament, ordenats correlativament, d'acord amb la relació anterior. Per a controlar l'eventual acumulació de subvencions, l'entitat beneficiària haurà de presentar una declaració responsable en la qual es faça constar que tots i cadascun dels documents o factures presentades s'apliquen únicament a la justificació de la subvenció concedida.

Quant a les factures, hauran de complir els requisits regulats en el Reial decret 1619/2012, de 30 de novembre, pel qual s'aprova el reglament pel qual es regulen les obligacions de facturació i correspondre el període de realització de les despeses subvencionables amb la preparació i l'execució de l'activitat subvencionada. Les factures hauran de reflectir, amb prou detall, les prestacions realitzades. No podran aportar-se com a justificant de despeses els albarans, les notes de lliurament ni les factures proforma.

L'acreditació de les despeses també podrà efectuar-se mitjançant factures electròniques, sempre que complisquen els requisits exigits per a la seua acceptació en l'àmbit tributari. En cas de no disposar de factures en format electrònic, l'entitat beneficiària o qui ocupe la presidència, podrà signar-les electrònicament en un únic document en format PDF i en el mateix ordre en què figuren en la relació classificada de despeses, o bé presentar les factures originals de manera presencial, i en este cas seran tornades, una vegada comprovades i segellades per la Direcció General d'Esport.

3r. Una relació detallada d'altres ingressos o subvencions que hagen finançat l'activitat subvencionada amb indicació de l'import i la seua procedència, o, si és el cas, la declaració responsable de no haver rebut altres subvencions o ajudes o ingressos, per a l'actuació objecte d'esta subvenció.

4t. Els tres pressupostos que, si és el cas, i en aplicació de l'article 31.3 de la Llei 38/2003, de 17 de novembre, general de subvencions, haja d'haver sol·licitat l'entitat beneficiària.

– Declaració responsable signada per la persona representant legal de l'entitat sobre el compliment de les obligacions establides en la Llei 38/2003, de 17 de novembre, amb expressa indicació d'estar al corrent en el pagament d'obligacions per reintegrament de subvencions.

– Així mateix, l'entitat beneficiària haurà d'acreditar, per mitjà de certificat expedit per l'òrgan competent, davant de l'òrgan gestor de la subvenció regulada en esta resolució, els punts següents:

Que els fons han sigut destinats a realitzar l'activitat per a la qual van ser concedits.

Que la documentació original acreditativa de la despesa realitzada i efectivament pagada es troba en les seues dependències, a la disposició de l'òrgan gestor de la subvenció, de la Intervenció General de la Generalitat i de la Sindicatura de Comptes.

*Dotze. Forma de pagament de la subvenció*

1. El pagament de la subvenció serrà realitzat prèviament a la justificació per l'entitat beneficiària de la realització de l'activitat objecte de la present resolució, tal com establix l'article 171.1 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.

Podran realitzar-se pagaments fraccionats que respondran al ritme d'execució de les accions subvencionades, abonant-se per quantia equivalent a la justificació presentada. En tot cas haurà d'existir una coherència entre els abonaments i el ritme d'execució de les accions subvencionades.

Es fixen dos períodes de justificació:

– Un primer període, que es concretarà abans del 30 de juliol, previ lliurament de la documentació justificativa de l'activitat subvencionada, així com les factures i justificants de pagament dels conceptes subvencionables. El primer pagament en tot cas no podrà suposar més del 50% de la subvenció concedida.

– Un segon període, que es concretarà abans del 31 d'octubre de 2024, previ lliurament de la documentació justificativa de l'activitat subvencionada, així com les factures i justificants de pagament dels conceptes subvencionables.

2. Tot i el que s'ha disposat en l'apartat anterior, i a petició de l'entitat beneficiària, de conformitat amb la previsió establida en l'article 171 de la Llei 1/2015, de 6 de febrer, de la Generalitat, d'hisenda, del sector públic instrumental i subvencions, podrà anticipar-se un 30 % de l'import susceptible de subvenció, després de la publicació en el Diari Oficial de la Generalitat d'esta resolució.

Este percentatge del 30 % podrà distribuir-se a opció de l'entitat beneficiària entre estos dos períodes:

a) Un primer acompte de fins a un 30 % de la quantitat susceptible de subvenció es podrà sol·licitar en el termini d'un mes des de la publicació en el *Diari Oficial de la Generalitat Valenciana*  de la present resolució. En el cas de sol·licitar-se este primer acompte, la documentació justificativa del gasto imputable a este haurà de presentar-se abans de l'1 de setembre de 2024. Així mateix, tal com establix l'apartat 4 de l'article 171 de la Llei 1/2015, de 6 de febrer, de la Generalitat, d'hisenda pública, sector públic instrumental i subvencions, en cas d'haver-se sol·licitat este acompte, no es procedirà al pagament dels abonaments a compte que es puguen sol·licitar amb posterioritat mentres no s'hagen justificat degudament les quantitats objecte de pagament anticipat.

b) En el cas de no haver sol·licitat el primer acompte a què es fa referència en la lletra anterior, o bé si, després d'haver-se sol·licitat, este no arriba a l'import del 30 % de la quantitat susceptible de ser objecte de subvenció, es podrà sol·licitar un segon acompte fins a arribar al percentatge esmentat del 30 %.

Este segon acompte podrà sol·licitar-se abans del 31 d'octubre de 2024 i a este se li imputaran, si és el cas, els gastos objecte de subvenció corresponents als mesos de novembre i desembre de 2024.

En este últim cas, la documentació justificativa de l'acompte corresponent als gastos dels mesos de novembre i desembre podrà presentar-se fins al 31 de gener de 2025.

Tretze. Compatibilitat de les ajudes.

L'ajuda concedida serà compatible amb altres subvencions, ajudes, ingressos o recursos procedents de qualssevol administracions o ens públics o privats nacionals, de la Unió Europea o d'organismes internacionals, i concedits per a la mateixa finalitat prevista en la present resolució. Esta compatibilitat estarà condicionada al fet que l'import de les ajudes, aïlladament o en concurrència amb unes altres, no supere el cost de l'activitat subvencionada, tot això de conformitat amb l'article 65.3.c del Reglament de la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol, i l'article 168.1.A, apartat c, de la Llei 1/2015, de 6 de febrer, de la Generalitat, d'hisenda, del sector públic instrumental i de subvencions.

*Catorze. Minoració, anul·lació i reintegrament de les subvencions*

Es reduirà proporcionalment la subvenció en el cas que la justificació de les despeses realitzades no arribe a la quantia atorgada, així com quan s'ha subvencionat una part del cost total de l'activitat, però no es justifique l'import total de la despesa que suposa el desenvolupament de l'activitat esmentada.

La presentació extemporània de la justificació donarà lloc a la incoació d'un procediment per a deixar sense efecte l'acte de concessió de la subvenció. En tot cas es garantirà el dret d'audiència de l'entitat interessada.

En els casos previstos en l'article 37 de la Llei general de subvencions, l'entitat beneficiària haurà de reintegrar la totalitat o una part de la quantitat percebuda, més els corresponents interessos de demora. En estos casos es procedirà a la incoació de l'oportú expedient que, amb audiència prèvia de l'entitat interessada, serà resolt per la persona titular de l'òrgan gestor de la subvenció.

El falsejament o l'ocultació de dades i documents que afecten substancialment la concessió i lliurament de fons públics donarà lloc a l'exigència de responsabilitats tant en l'ordre administratiu com en el jurisdiccional competent.

La Vicepresidència Primera i Conselleria de Cultura i Esports es reserva el dret a realitzar les inspeccions tècniques i administratives que es consideren necessàries a fi de conformar la correcta execució de l'actuació subvencionada.

*Quinze. Pla de control*

Esta subvenció estarà sotmesa a les actuacions incloses en el pla de control de 2024 que aprovarà la Direcció General d'Esport en el primer semestre de 2024, d'acord amb l'article 169 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.

Així mateix, en l'aplicació del pla de control als expedients seleccionats en este, addicionalment es realitzarà el control material de l'efectiva realització de les activitats objecte de subvenció, mitjançant comprovacions «in situ» si es considera procedent, o bé mitjançant altres procediments, com ara vídeos, fotografies o altres proves en format electrònic, així com el seguiment de la publicitat en el seu web o en els mitjans de comunicació, per a garantir l'adequada realització de l'activitat subvencionada. Efectuades les actuacions oportunes per a comprovar l'adequació de la realització de l'activitat subvencionada, en cas d'incompliment total o parcial de l'activitat subvencionada, donarà lloc al procediment de reintegrament de la subvenció que corresponga, sense perjuí de la responsabilitat en què haja pogut incórrer l'entitat subvencionada.

*Setze. Conflicte d'interessos*

Les persones beneficiàries de la Junta de Govern del COLEF-CV hauran d'adoptar totes les mesures necessàries per a previndre qualsevol situació en la qual la imparcialitat i objectivitat en l'execució de l'acció puguen estar compromeses per raons d'interés econòmic, afinitats polítiques, vincles familiars o afectius, o qualsevol altre interés compartit (conflicte d'interessos).

La Junta de Govern del COLEF-CV haurà de comunicar oficialment a la Direcció General d'Esport com a òrgan gestor, sense demora, qualsevol situació constitutiva d'un conflicte d'interessos o susceptible de conduir a un conflicte d'interessos i prendre immediatament totes les mesures necessàries per a corregir esta situació.

*Dèsset. Protecció de dades*

1. La gestió d'esta subvenció comporta el tractament de dades de caràcter personal, per la qual cosa s'apliquen les mesures i garanties regulades en la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques quant al tractament de dades personals i a la lliure circulació d'estes dades (RGPD), i la Llei orgànica 3/2018, de 5 de desembre, de protecció de dades personals i garantia dels drets digitals.

2. En compliment del que es disposa en l'article 13 de l'RGPD, la informació en matèria de protecció de dades és la següent:

a) Responsable del tractament: Vicepresidència Primera i Conselleria de Cultura i Esport. Plaça de Nules, 2. 46626 València.

b) Delegació de Protecció de Dades de la Generalitat. Passeig de l'Albereda, 16. 46147 València. Correu electrònic: tdj@fhl.bc.

c) Finalitat del tractament: gestionar la concessió de la subvenció.

d) Les bases de legitimació general aplicables al tractament de dades són les previstes en els apartats c i e de l'article 6.1 de l'RGPD (l'interés públic i l'obligació legal), en relació amb les normes específiques que regulen este procediment.

e) Quan la persona sol·licitant, o el seu representant legal, aporte dades de caràcter personal de terceres persones en el procediment administratiu, especialment en la fase de justificació de la subvenció, tindrà l'obligació d'informar-los en els termes que establix esta clàusula.

f) Persones destinatàries de les dades: no està prevista la comunicació de dades de caràcter personal.

g) Les dades no seran objecte de transferències internacionals.

h) El responsable podrà efectuar, en l'exercici de les seues competències, les verificacions necessàries per a comprovar l'exactitud de les dades declarades per la persona interessada que estan en poder de les administracions públiques.

i) De conformitat amb l'article 13.2 de l'RGPD, totes les dades personals sol·licitades a través dels formularis i la documentació vinculada són necessàries per a poder tramitar la subvenció en les diferents fases del procediment. La falta de comunicació d'estes dades a la Conselleria comportarà les conseqüències previstes per l'ordenament jurídic.

j) Termini de conservació de dades: les dades personals es conservaran durant el temps necessari per a complir la finalitat per a la qual se sol·liciten i pels terminis establits en les normes vigents per a complir obligacions i responsabilitats legals, i seran suprimides d'acord amb el que es preveu en la normativa d'arxius i documentació.

k) La persona interessada té dret a sol·licitar del responsable del tractament l'accés, rectificació i supressió de les seues dades de caràcter personal, així com la limitació o oposició tant al tractament d'estes dades com no ser objecte de decisions individuals automatitzades, de manera presencial o telemàtica, de conformitat amb el que s'indica en la pàgina següent:

[http://www.gva.es/va/proc19970](http://www.gva.es/va/proc19970 )

l) A més de qualsevol altre recurs administratiu o acció judicial, si la persona interessada considera no atesos els seus drets o que s'ha vulnerat el tractament de les seues dades personals, pot reclamar davant de la Delegació de Protecció de Dades, de manera presencial o telemàtica, de conformitat amb el que s'indica en la pàgina següent: [http://www.gva.es/proc22094.](http://www.gva.es/proc22094. ) A més, existix la possibilitat de reclamar davant de l'Agència Espanyola de Protecció de Dades.

Per a més informació, pot consultar-se el registre d'activitat de tractament denominat Ajudes, beques i subvencions, accessible en <https://cultura.gva.es/va/registre-de-tractament-de-dades.>

*Díhuit. Règim jurídic aplicable*

Esta subvenció es regirà, a més del que es disposa en esta resolució, per la Llei 38/2003, de 17 de novembre, general de subvencions, i pel reglament de l'esmentada llei, aprovat pel Reial decret 887/2006, de 21 de juliol, excepte en allò que afecte els principis de publicitat i concurrència, així com pel que es disposa en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i per les altres normes de dret administratiu que siguen aplicables.

*Dènou. Efectes*

La present resolució produirà efectes a partir de l'endemà de la seua publicació en el *Diari Oficial de la Generalitat Valenciana*.

De conformitat amb el que s'establix en els articles 114, 123 i 124 de la Llei del procediment administratiu comú de les administracions públiques, i en els articles 10, 14 i 46 de la Llei reguladora de la jurisdicció contenciosa administrativa, contra esta resolució, que posa fi a la via administrativa, es pot interposar un recurs potestatiu de reposició o plantejar directament un recurs contenciós administratiu en els terminis corresponents i davant els òrgans que s'indiquen a continuació, sense perjudici que es puga interposar qualsevol altre recurs que es considere oportú:

a) El recurs potestatiu de reposició es pot interposar davant el mateix òrgan que l'ha dictada en el termini d'un mes comptat des de l'endemà de la notificació d'esta resolució.

b) El recurs contenciós administratiu s'ha d'interposar davant de l'òrgan jurisdiccional contenciós administratiu en el termini de dos mesos comptats des de l'endemà de la notificació d'esta resolució.

  

València, 26 de juny de 2024

(p. d., R 13.04.2022; DOGV 9328, 29.04.2022)

Paula Añó Santiago

Secretària autonòmica de Cultura i Esport

Esta disposició conté annexos. Consulteu-ne la versió en PDF.